Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Lotyšsko	
Mesto:	Riga	
Vykonaná v doch:	13.10.2019 až 16.10.2019	
Prijímajúca organizácia:	Ministry of Education and Science of the Republic of Latvia, OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

13.10.2019 		– Prílet do Rigy, ubytovanie
14.10. – 16.10.2019  	– míting, rokovania v pléne a v pracovných skupinách podľa programu pracovného stretnutia, odlet na Slovensko.

4.  Stručný priebeh rokovaní, resp.  študijného pobytu:

Dvadsiateho druhého medzinárodného mítingu k tvorbe indikátorov z oblasti dopadu vzdelávania na trh práce a sociálno-ekonomických dôsledkov vzdelávania som sa zúčastnil ako reprezentant Slovenskej Republiky. Celkovo sa na mítingu zúčastnilo 51 účastníkov z 25 členských krajín OECD, 2 partnerských krajín a zástupcovia troch medzinárodných organizácií (Európska komisia, CEDEFOP a OECD).

Hlavnými cieľmi mítingu bolo prerokovanie návrhov indikátorov pre nasledujúce vydanie ročenky Education At a Glance (ďalej EAG) a problematika spojená metodikou a zberom údajov pre tvorbu indikátorov pre EAG. 

Prvý a tretí deň mali rokovania plenárny charakter, druhý deň účastníci rokovali v štyroch pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Ako zástupca SR som sa zúčastnil rokovania PS o vzdelávaní dospelých (AL) a PS o vzdelávaní a prechode zo škôl na trh práce (LLT). 
V úvode  stretnutia vystúpili v pléne zástupcovia organizátorskej krajiny, ktorí privítali účastníkov. Zároveň boli predstavení noví účastníci pracovnej skupiny a nasledovalo zhrnutie záverov z posledného mítingu, ktorý sa uskutočnil v marci 2019 v Prahe. Zástupca lotyšského ministerstva školstva odprezentoval štruktúru a špecifiká ich vzdelávacieho systému.
 
Zástupca OECD odprezentoval aktuálne a pripravované aktivity realizované v rámci projektu INES a harmonogram vydávania informačných listov Education Indicators in Focus (EDIF) za údaje zbierané v rámci pracovnej skupiny LSO na nasledujúce obdobie. Pozornosť bola venovaná aj aktuálnej organizačnej štruktúre projektovej kancelárie INES. Značný priestor bol vyhradený prezentácii výsledkov piateho prieskumu „priority rating“, ktorý sa zameriava na monitorovanie kvality a použiteľnosti indikátorov EAG.

Účastníkom stretnutia bol predstavený harmonogram nadchádzajúcich zberov na obdobie rokov 2019 a 2020, spolu s termínmi na následnú validáciu a prípadné pripomienkovanie tabuľkových podkladov a textovej časti EAG.

Účastníkom stretnutia bol odprezentovaný aktuálny stav medzinárodného projektu PIAAC.

Výrazný priestor bol venovaný potencionálnym zdrojom dát pre tvorbu indikátorov pre EAG do budúcnosti. Táto problematika bola preberaná aj v rámci rokovaní v jednotlivých pracovných skupinách.

V Rámci pracovnej skupiny o vzdelávaní dospelých boli odprezentovnané aktualizované výstupy pripravované do EAG 2020, ktoré budú obsahovo vychádzať v prípade európskych krajín z údajov získaných prostredníctvom prieskumu Adult Education Survey (AES), resp. Labour Force Survey (LFS). V rámci diskusie boli tieto výstupy odsúhlasené. Zároveň sa prediskutovali aj ďalšie možné zdroje údajov pre tvorbu indikátorov do budúcnosti pre krajiny, ktoré nie sú členmi EÚ.

Pracovná skupina zameraná na prechod zo škôl na trh práce sa zamerala na prezentáciu podoby indikátorov pre EAG 2020. Značná pozornosť bola venovaná aj možným dátovým zdrojom pre tvorbu nových indikátorov do budúcnosti. Priestor bol venovaný aj výsledkom prieskumu na dostupnosť údajov o čerstvých absolventoch.

Posledný deň rokovania boli odprezentované závery za jednotlivé pracovné skupiny, ktoré vedúci pracovnej skupiny prednesie na najbližšom stretnutí Working Party. 
Najbližšie stretnutie pracovnej skupiny sa uskutoční v Haagu (Holandsko) v marci 2020.

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6.   Prehľad prinesenej dokumentácie a miesto jej uloženia

Interné pracovné materiály a štatistické prehľady. CVTI SR, odbor metodiky a tvorby informácií školstva, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie vstupov pre oblasť prieniku vzdelávania a trhu práce do Education at a Glance 2020
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  
Dátum: 21.10.2019

Správu schválil:  prof. RNDr. Ján TURŇA, CSc., generálny riaditeľ